b'\n_START_ARTICLE_\nToomas Trapido\n_START_PARAGRAPH_\nToomas Trapido (s\xc3\xbcndinud 15. aprillil 1972 Tallinnas) on Eesti poliitik. Ta on Gaia Akadeemia eestvedaja.\n_START_SECTION_\nHaridus\n_START_PARAGRAPH_\nToomas Trapido l\xc3\xb5petas Tallinna 7. Keskkooli 1990 ning Tartu \xc3\x9clikooli bioloogia erialal 1994.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nTrapido on t\xc3\xb6\xc3\xb6tanud Jakob von Uexk\xc3\xbclli Keskuse juhatajana 1995, Karula Rahvuspargis spetsialistina 1995\xe2\x80\x931997 ning Eestimaa Looduse Fondis puisniitude inventeerijana 1995 ja tegevjuhina 1997\xe2\x80\x932006._NEWLINE_Ta on t\xc3\xb5lkinud raamatuid inglise keelest.\n_START_SECTION_\nPoliitiline tegevus\n_START_PARAGRAPH_\nTrapido oli Erakonna Eestimaa Rohelised liige alates 2006. aastast. Ta oli XI Riigikogu liige alates aastast 2007 ja kuulus riigikogu rahanduskomisjoni. 2011. aasta Riigikogu valimistel kandideeris ta \xc3\xbcksikkandidaadina 3. valimisringkonnas ja sai 443 h\xc3\xa4\xc3\xa4lt._NEWLINE_Juunis 2011 teatas ta, et astus erakonnast Eestimaa Rohelised v\xc3\xa4lja.\n_START_SECTION_\nIsiklikku\n_START_PARAGRAPH_\nTema isa oli spordifotograaf Isi Trapido, ema Laine Trapido (neiuna Rettau) on kopsuhaiguste arst.'